«Калі мы пішам софт, ён становіцца часткай пэўнага прадукту: тэлевізара, тэлефона. Гэта значыць, што паслугі захоўваюцца. Звычайна яны не маюць гэтай уласцівасці. Растуць «новыя» паслугі шалёнымі тэмпамі. Калі трапіш на гэтую хвалю, будзеш развівацца разам. Гэта дасягненне для эканомікі любой краіны. Звычайна складваецца меркаванне, што гандаль паслугамі — прывілей развітых краін. Але сёння многія дзяржавы пераскокваюць этап развіцця прамысловасці і адразу інвестуюць у паслугі. І як паказваюць апошнія даследаванні, выйграюць ад гандлю паслугамі якраз эканомікі, якія развіваюцца», — заўважае Юлія Вашкевіч.